ميرانى له‌ كۆنگره‌يگ رووژنامه‌گه‌رى ك(شه‌فه‌ق نيوز)ئاماده‌ى بوى، ئه‌وه‌ ده‌رخست ك پارته‌گه‌ى هه‌رچه‌نى به‌شيگ له‌و پرووژه‌ ك هه‌ر چوار لايه‌نه‌گه‌ى تر پيشكه‌شى كردنه‌ وه‌ خاس دوينێد، وه‌لى وه‌ل ئه‌وه‌يشا بريگ تێبينى ديرێد له‌باوه‌تيه‌و.
ميرانى هه‌ميش وت: ئه‌كريه‌ێد دو شيواز ئه‌را دامه‌زرانن حكومه‌ت له‌ ده‌ستوور باس بكريه‌ێد له‌لايه‌ن گه‌وراترين فراكسيۆن و گه‌وراترين هاوپه‌يمان له‌ناو په‌رله‌مان.
له‌لايه‌ن خوه‌ييشه‌و، سه‌عدى ئه‌حمه‌د پيره‌ سه‌ركرده‌ له‌ يه‌كێتى نيشتمانى كوردستان وت: له‌ به‌رژه‌وه‌ندى پارتى ئه‌وه‌سه‌ قه‌بول وه‌ يه‌كيگ له‌و پيشنياره‌يله‌ بكاو ئاماژه‌ وه‌يه‌يش كرد و وت: له‌ حاڵه‌تيگ ئه‌گه‌ر پارتى و لايه‌نه‌يل تر ئه‌و پيشنياره‌يله‌ ره‌ته‌و بكه‌ن ئه‌وه‌ قسه‌ى تر ئه‌كريه‌ێد له‌ى باوه‌ته‌و.
